F O R E N I N G S H U S E T Højnæsvej

Referat fra Repræsentantskabsmøde den 30. september 2020

Tilstedeværende foreningsrepræsentanter: Ahmed Dhaqane, (Rødovre Flygtninge- og Indvandrervenner), Per Kühlmann (Damhus Skakklub), Gurli Hansen  (Aktive Seniorer/Senioruniversitetet), Ulf Taube (Rødovrekanalen/2), Jonna Glifberg (Rødovre Revyen), Birgit Faarborg Jensen (Rødovre Kvindegruppe),  Mariwan Karim (Kurdisk familiers forening i Rødovre), Stuart Watson (Rødovre Bokseklub), Thor Holm Larsen (Foreningen Nakada) Christian Schaffalitzky de Muckadell (Teater- og dansetroldene), Abdullahi Dagane (Somalisk børneklub), Annette Kloster (Mental Sundhed), Jørgen Andersen (Vinklubben Bryggens Gård), Ture Skriver (Ældresagen). 
 
Afbud fra repræsentanter fra: Dansk Blindesamfund kreds Storkøbenhavn Syd, Rødovre Ungdomsnetværk, Rødovre Lokale Lungeforening, Kurdisk Dansk Fællesskab i Rødovre, Indisk Forening, Foreningen Akan Fekuw, Somalisk Kvindegruppe, og Foreningen Tråden.

Referent. Daglig leder Jannie Brylle.

Dagsorden:
1.	Valg af dirigent.
2.	Bestyrelsens beretning herunder bestyrelsens beslutning om at fastsætte en husorden.
3.	Forelæggelse af det reviderede regnskab for 2019 
4.	Orientering om budget for 2020, og den aktuelle økonomiske situation. 
5.	Indkomne forslag.
6.	Valg.
A: valg af formand (bestyrelsen foreslår genvalg af Ahmed Dhaqane)
b: valg af 2 bestyrelsesmedlemmer bestyrelsen foreslår genvalg af Gurli Hansen (Senioruniversitetet), 
samt nyvalg af Frank Hansen, (Dansk Blindesamfund)
c: valg af to bestyrelsessuppleanter (bestyrelsen foreslår genvalg af Birgit Faarborg Jensen, Rødovre Kvindegruppe og af Jonna Glifberg, Rødovre Revyen) 
7.	Eventuelt.

Ad dagsordenens punkt 1: Valg af dirigent.  
Bestyrelsen foreslog Anette Kloster (Mental Sundhed) som dirigent, og dette blev besluttet enstemmigt med applaus. Dirigenten takkede for valget, og konstaterede, at repræsentantskabsmødet var indkaldt i henhold til vedtægterne, og at det følgeligt var beslutningsdygtigt. Dirigenten gennemgik dagsordenen, som herefter blev godkendt. 

Ad dagsordenens punkt 2: Bestyrelsens beretning. 
Formanden bød velkommen og fremlagde derefter beretningen. 
Den er vedhæftet som bilag. 
Bestyrelsen har udarbejdet en husorden. Der har aldrig været en skriftlig husorden, men for et års tid siden, mødte personalet tit ind til åbne døre, vinduer, lys osv. Naturligvis må der være en konsekvens, hvis denne husorden ikke følges, der så kan træffes af bestyrelsen, og hvis der ankes i denne afgørelse, vil det være repræsentantskabet, der træffer endelig afgørelse herom. Jonna Glifberg syntes det var en god ide, og så gerne at vi hængte den op flere steder i huset. Jannie Brylle, daglig leder sørger for dette. Husordenen blev herefter godkendt enstemmigt.
Stuart Watson spurgte til om bestyrelsen vidste hvornår nabobyggeriet med rækkehuse afsluttede.
Det vides ikke. Bestyrelsesmedlem Ulf Taube, kunne fortælle, at byggeriet i flere omgange, er gået i stå. Næstformand Per Kühlmann opfordrer til, at vi alle tager godt i mod vores nye naboer, når dette engang bliver aktuelt. Ture Skriver fra Ældresagen, spørger ind til deres ret af køkken- og lokale C på torsdage, som oprindeligt aftalt fra kl. 10 – 16. Jannie Brylle oplyser om at lokale C er blevet brugt til bevægelse på torsdage fra kl. 12-13.30. Dog ikke sidste torsdag i måneden, da Ældresagen brugte lokalerne fra kl. 11 til it-café. Det har så efterfølgende vist sig, at der er lavet flere aktiviteter hos Ældresagen på torsdage udover den sidste i måneden. Der er nu fundet en løsning. Lokalet bliver ikke længere brugt om torsdagene til bevægelse, og Ældresagen kan nu råde over lokalet de torsdage, man har brug for. Dog vil Jannie Brylle gerne have en oversigt over alle de torsdage og med klokkeslæt Ældresagen har lavet aktiviteter til, så lokalerne kan stå klar. Ture Skriver vil påtage sig opgaven og fremsende disse til kontoret. Dog oplyste Ture Skriver, at der fremtidigt vil være it-cafe hver anden torsdag fra kl. 11.
Der var ikke flere bemærkninger til beretningen, som herefter blev vedtaget. 

Ad dagsordenens punkt 3: Forelæggelse af årsrapport for 2019. 
Regnskab 2019 viste en lille overskud på ca. 34.500 kroner. Resultatet er tilfredsstillende. Efter at Foreningshuset i 2018, grundet RKA/Byens Aftenskole konkursen fik et stort underskud, bl.a. pga. manglende lejeindtægter derfra på ca. kr. 325.000,-, har vi klaret 2019 godt og sparsomt. Herefter blev regnskabet godkendt. 

Ad dagsordenens punkt 4: Orientering om budget for 2019 og den aktuelle økonomiske situation. 
Budgettet for 2020 blev korrigeret ved bestyrelsesmødet i februar, efter at bestyrelsens forventning om et større driftstilskud fra kommunen i 2020 viste sig ikke at holde stik. I stedet for et oprindeligt budgetteret overskud paa ca. 30.000 kr., viser det korrigerede budget et underskud paa godt 40.000 kr. Det bliver sandsynligvis ved årets udgang større, i det corona pandemien har lukket ned for næsten al udlejning til private. 
Vi har dog trods økonomiske udfordringer stadig en god likviditet. Derfor fik vi bl.a. også isoleret vand- og varmerør i år, som jo på forholdsvis kort tid vil tjene sig ind igen. Der indestår d.d.kr. 742.000, på Foreningshuset konto i Arbejdernes Landsbank mod kr.731.000 på samme dato sidste år. 

Ad dagsordenens punkt 5: Indkomne forslag. 
Der var ingen indkomne forslag.

Ad dagsordenens punkt 6: Valg. 
a: Ahmed Dhaqane blev enstemmigt og med applaus genvalgt som formand.
b: valg af 2 bestyrelsesmedlemmer: Gurli Hansen (Senioruniversitetet) blev enstemmigt genvalgt.

Frank Hansen, Dansk Blindesamfund, var blevet foreslået af bestyrelsen som nyt bestyrelsesmedlem. Han meldte imidlertid pga. sygdom samme aften afbud til repræsentantskabsmødet, hvorfor et flertal i bestyrelsen ikke mente, at det var forsvarligt at vælge en kandidat, som ikke var til stede, og som ingen i forsamlingen havde kendskab til. På opfordring accepterede Stuart Watson (Rødovre Bokseklub) at stille op som kandidat til bestyrelsen. Ved den efterfølgende afstemning blev Stuart Watson valgt med 13 stemmer, mens Frank Hansen fik 2 stemmer. Stuart Watson blev budt velkommen med applaus. 
c: valg af to bestyrelsessuppleanter. Birgit Faarborg Jensen (Rødovre Kvindegruppe) og Jonna Glifberg (Rødovre Revyen) blev genvalgt, begge enstemmigt med applaus.

Ad dagsordenens punkt 7: Eventuelt. 
Annette Kloster (Mental Sundhed) takker for, at Foreningshuset er et rart sted at være og takker det daglige personale for altid at blive taget godt imod. Dette tilkendegives efterfølgende af samtlige foreninger, og Jannie Brylle takker ligeledes alle foreningerne tilbage. 

Formanden afslutter mødet med at takke for god ro og orden. 

Referat. Jannie Brylle

Bestyrelsens nuværende sammensætning:
Ahmed Dhaqane (formand), Per Kühlmann (næstformand), Gurli Hansen (bestyrelsesmedlem), Stuart Watson (bestyrelsesmedlem), Ulf Taube (bestyrelsesmedlem).

På valg i 2021: Per Kühlmann og Ulf Taube, 
På valg i 2022: Ahmed Dhaqane, Gurli Hansen og Stuart Watson og